OpenLLM-France/wikimedia huggingface dataset:
# El hombre de moda

El hombre de moda és una pel·lícula de comèdia espanyola del 1980, que va suposar el llargmetratge de debut del director Fernando Méndez-Leite Serrano, qui la va qualificar com a "comèdia dels sentiments". El guió el va coescriure amb Manolo Matji. Fou produïda per una cooperativa formada pel director, tècnics i actors de la pel·lícula.

## Sinopsi

Pedro Liniers treballa com a professor de literatura en un institut femení, amb gran agudesa per analitzar texts literaris però incapaç de relacionar-se amb els altres. Després de ser abandonat per la seva dona torna a Madrid per treballar a la seva escola gràcies al seu amic i director, Bruno Baena. Allí coneix Aurora Villalba, una refugiada de la dictadura militar argentina amb una concepció especial de com viure la vida, i que serà una assídua de les seves classes.

## Repartiment

* Xabier Elorriaga... Pedro Liniers
* Marilina Ross ... Aurora Villalba
* Maite Blasco ... Berta
* Walter Vidarte ... Jorge Vázquez
* Isabel Mestres ... Elena
* Carmen Maura ... Carmen
* Alicia Sánchez ... Maite
* Francisco Merino... Bruno
* Luis Politti ... Víctor
* Pep Munné ... Mario
* Antonio Drove ... Carvajal
* Isabel Luque ... Teresa
* Eduardo Calvo ... Pare de Pedro

## Recepció

Fou estrenada al Festival Internacional de Cinema de Sant Sebastià 1980, en el que formava part de la selecció oficial, i també a la Seminci del mateix any.

## Referències

* ↑ "«El hombre de moda» es una comedia de los sentimientos", El País, 14 de novembre de 1980
* ↑ Secció oficial del 1980 al web del Festival

## Enllaços externs

* El hombre de moda a Historia de nuestro cine, rtve.es
* El hombre de moda de Fernando Mendez-Leite a ersilias.com
# Epigeneium triflorum

Epigeneium triflorum és una espècie d'orquídia epífita, originària de l'illa de Java.

## Descripció

És una orquídia petita, amb hàbits d'epífita, que necessita llum brillant per a florir, i fa en l'hivern i a la primavera una flor molt atractiva. Té tiges compactes, quadrangulars, de pseudobulbs, que porten un parell de fulles bilobulades amb una inflorescència apical, prima i lateral, arquejada, de 30 cm de llarg, que porta fins a 6 flors molt belles, de color blanc cremoso, de llarga durada, en forma d'estel amb sèpals laterals més o menys de la mateixa grandària que el dorsal; el llavi té 2 costelles curtes en l'àpex.

## Distribució i hàbitat

Es troba a Java, a les muntanyes orientals, en elevacions de 1.000 a 1.800 metres, en grups grans, en les branques dels grans arbres.

## Taxonomia

Epigeneium triflorum fou descrita per (Blume) Summerh en Kew Bulletin, 265. 1957.

### Etimologia

Epigeneium: nom genèric que deriva de dues paraules llatinitzades del grec επί (epi), que significa 'en', 'sobre' i γένειον (géneion), que significa 'barbeta', en referència a la forma en barbeta del llavi de la flor d'aquesta espècie.
triflorum: epítet llatí que significa 'amb tres flors'.

### Sinonímia

* Desmotrichum triflorum Blume Basónimo
* Dendrobium triflorum (Blume) Lindl.
* Callista triflora (Blume) Kuntze
* Sarcopodium triflorum (Blume) Rolfe

### var. elongatum (Blume) J.B.Comber

* Desmotrichum elongatum Blume
* Epigeneium elongatum (Blume) Summerh.
* Katherinea elongata (Blume) A.D.Hawkes
* Sarcopodium elongatum (Blume) Rolfe

## Vegeu també

* Pol·linització de les orquídies
* Història de la botànica
* Orquídia

## Referències

* ↑ «Epigeneium triflorum». World Checklist of Selected Plant Families. [Consulta: 17 gener 2013].
* ↑ Jay Pfahl. «Epigeneium triflorum». Internet Orchid Species Photo Encyclopedia. [Consulta: 17 gener 2013].
* ↑ «Epigeneium triflorum». Tropicos.org. Missouri Botanical Garden. [Consulta: 17 gener 2013].
* ↑ En Epítetos Botanicos
* ↑ Epigeneium triflorum en PlantList

## Bibliografia

* *Orchids of Java Comber 1990;
* The Dendrobiums H. P. Wood 2006 photo fide;
# Tamariu de la Torre del Xino

El Tamariu de la Torre del Xino (Tamarix gallica) és un arbre que es troba a Alpicat (el Segrià), el qual té unes dimensions de soca i de tronc que el fan absolutament excepcional.

## Dades descriptives

* Perímetre del tronc a 1,30 m: 3,63 m.
* Perímetre de la base del tronc: 4,27 m.
* Alçada: 2,54 m.
* Amplada de la capçada: 4,25 m.
* Altitud sobre el nivell del mar: 224 m.

## Entorn

Creix gairebé al costat de la casa anomenada Torre del Xino, en una zona enjardinada, propera a una séquia, envoltat de camps. S'hi pot observar pi blanc, conreus de presseguer, troana, baladre, ginkgo, olivera, parra, hibisc, tuia, boneter japonès, hortènsia, boix, poinciana, iuca, ungla de lleó, atzavara, ravenissa blanca, matrimonis i ortiga. En relació amb la fauna, hi ha tórtores turques, tudons, cigonyes i garses.

## Aspecte general

Té el tronc internament força corcat, fet freqüent en tamarius vells. Les branques de la creu presenten perill de trencament, atesa la seua horitzontalitat i fragilitat. S'aprecia vigor generalitzat de brotada als pollissos.

## Accés

Des de Lleida, cal agafar la carretera N-240 i la LV-9022 cap a Alpicat. Un cop al poble, la carretera s'acaba i ens trobem al carrer Lleida. El seguim i, al final, tombem a la nostra dreta, tot prenent el camí del Pont del Puell, el qual hem de seguir fins a trobar el camí de l'Era Saura. Pocs metres abans d'arribar a un corral i una bassa, trenquem a la dreta, passant primer per una casa i, seguidament, ens trobarem la Torre del Xino. GPS 31T 0297976 4614682.

## Referències

* 1 2 3 4 5 Boada, Martí; Boada, Arnau, 2011. Arbres remarcables de Catalunya. 100 ombres colossals. Edicions Brau, Figueres. ISBN 9788496905535. Pàgs. 196-197.
# Jacqueline Bhabha

Jacqueline Bhabha (Bombai, 1951) és professora Jeremiah Smith Jr. de Dret de la Harvard Law School i professora de Polítiques públiques a la Harvard Kennedy School, totes dues de la Universitat Harvard, on també és directora d'investigació del Centre François-Xavier Bagnoud per la Salut i els Drets Humans. Ha publicat a bastament sobre migracions, protecció dels refugiats, drets dels infants i de les dones i ciutadania. Entre els seus llibres més recents destaquen dos que tracten sobre migració i infància. D'una banda, Children Without a State (MIT Press, 2011), del qual és editora, i de l'altra, Moving Children: Child Migration in the 21st Century. És coautora de Seeking Asylum Alone: Unaccompanied and Separated Children and Refugee Protection (2006), Women's Movement: Women under Immigration, Nationality and Refugee Law (1994) i Worlds Apart: Women (1990). A més de la seva activitat acadèmica, Jacqueline Bhabha és cofundadora d'Alba Collective, una ONG internacional que treballa per garantir la seguretat econòmica i els drets de les dones i les nenes del món rural en els països en vies de desenvolupament.

## Referències

* ↑ «Jacqueline Bhabha». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].
# Gai Fundani

Gai Fundani és el nom dels següents personatges:
* Gai Fundani, sogre de Marc Terenci Varró
* Gai Fundani, cavaller romà
* Gai Fundani, escriptor romà
# Eben Moglen

Eben Moglen és professor de dret i història legal a la Universitat de Colúmbia. És el fundador, director i president del Software Freedom Law Center, que suportat financerament per moltes de les empreses més importants del món de la informàtica, té com a clients els desenvolupadors de programari lliure, inclosa la Free Software Foundation.

## Biografia

Moglen va començar com a programador informàtic i va rebre la seva llicenciatura al Swarthmore College l'any 1980, on va guanyar el Hicks Prize de crítica literària. El 1985 es va doctorar a la Universitat Yale. Va ser professor visitant a les universitats de Harvard, Tel-Aviv i a Virginia des de 1987.
Va treballar com a passant per al jutge Thurgood Marshall (període 1986-87). Va ingressar a la facultat de Columbia Law School el 1987, va ser admès al col·legi d'advocats de New York el 1988. Va rebre el doctorat en història de la Yale University el 1993. Moglen és actualment el director de la Public Patent Foundation.
Moglen va participar en l'equip de defensa de Philip Zimmermann, quan Zimmermann estava sent investigat per l'exportació del programari Pretty Good Privacy, un sistema de criptografia pública afectat per les regulacions d'exportació d'armaments vigents als Estats Units llavors.
L'any 2003 va rebre el EFF Pioneer Award. El febrer de 2005 va fundar el Software Freedom Law Center.
Moglen està fortament involucrat amb la Free Software Foundation, d'on va ser advocat des de 1994 i membre del consell de direcció del 2000 al 2007. Com a advocat, Moglen es va encarregar de fer complir la GNU General Public License en nom de la FSF, i després es va involucrar en la redacció de l'esborrany de la versió 3 del GPL. El 23 d'abril de 2007 va anunciar en un blog que sortia del consell de direcció de la Free Software Foundation. Moglen va dir que un cop s'hagi alliberat l'esborrany del GPLv3 (Discussion Draft 3) vol dedicar més temps a escriure, ensenyar i al Software Freedom Law Center.

## Referències

* ↑ FLOSS Weekly with Chris DiBona, episode 13
* ↑ NY State Bar Association record
* ↑ http://technology.guardian.co.uk/weekly/story/0,,1742104,00.html
* ↑ http://www.gnu.org/philosophy/enforcing-gpl.html
* ↑ http://emoglen.law.columbia.edu/blog/2007/04/index.html Arxivat 2012-02-06 a Wayback Machine.
# Florent de Ville

Florent de Ville, senyor de Ville a la Picardia i de Nouvion-le-Comte va ser un cavaller i cavaller croat francès.

## Biografia

Era fill de Jean de Ville i de la seva esposa Alix, senyors de Ville. El 1200, ell era senyor de Ville. Era company d'Alain de Roucy.
Va participar en la batalla de Muret de 1213 en la Croada contra els albigesos que confrontaren l'exèrcit de Simó IV de Montfort i les forces catalano-aragoneses i tolosanes dirigides per Pere II d'Aragó. Ell i Roucy juren davant Simó de Montfort matar el rei d'Aragó cosa que aconsegueixen. Altres fonts asseguren que qui va matar a Pere el Catòlic amb Florent de Ville va ser Alain de Renty.
El 1214 participa també a la batalla de Bouvines, sempre al costat d'Alain de Roucy.

## Referències

* ↑ Maximilien Melleville, Dictionnaire historique, généalogique et géographique du département de l'Aisne, 1857, p. 82.
* ↑ Bulletin trimestriel de la Société des antiquaires de Picardie, volume 6, années 1856-57-58, p. 548.
* ↑ Revue du Midi, tome 7, juillet-août-septembre 1834, p. 322.
* ↑ Bouchon, Jean-Alexandre-C. Choix de chroniques et mémoires sur l'histoire de France (en francès). Bureau du Panthéon littéraire, 1861, p. 664.
# Epifanovita

L'epifanovita és un mineral de la classe dels fosfats. Rep el nom de P. P. Epifanov, geòleg rus i descobridor del dipòsit d'estany de Kester.

## Característiques

L'epifanovita és un fosfat de fórmula química NaCaCu₅(PO₄)₄[AsO₂(OH)₂]·7H₂O. Va ser aprovada com a espècie vàlida per l'Associació Mineralògica Internacional l'any 2016, i la primera publicació data del 2017. Cristal·litza en el sistema monoclínic. La seva duresa a l'escala de Mohs és 3.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del museu mineralògic de la Universitat Estatal de Sant Petersburg (Rússia), amb el número de catàleg: 19658/1.

## Formació i jaciments

Va ser descoberta al dipòsit de Kester, situat al massís granític d'Arga-Ynnakh-Khaya, dins la regió de Yana-Adycha (Sakhà, Rússia). Es tracta de l'únic indret de tot el planeta on ha estat descrita aquesta espècie mineral. Sol trobar-se associada a altres minerals com: tobermorita, slavkovita, pseudomalaquita, libethenita, fluorapatita, coure i arsenolita.

## Referències

* ↑ «Epifanovite» (en anglès). Mindat. [Consulta: 1r desembre 2019].
# SSX

    Per a altres significats, vegeu SSX (desambiguació).
    Aquest article tracta sobre el videojoc. Per a informació de la saga general, vegeu SSX (saga de videojocs).
SSX (Snowboard Supercross) és el primer videojoc de la saga de videojocs de snowboarding, SSX, publicada per EA Sports BIG. Va ser desenvolupat per EA Canada i llançat amb el llançament de la PlayStation 2 l'octubre del 2000.
El videojoc va rebre una molt bona crítica des del Regne Unit com el millor videojoc en el llançament de la PS2 per la bona jugabilitat i els gràfics.
Actualment té una qualificació del 100% a Rotten Tomatoes.

## Jugabilitat

Els jugadors podran triar alguns personatges, cadascun amb les seves habilitats i estadístiques i estil de snowboard. Es selecciona una pista i el jugador ha de triar dues opcions: solament baixar-la en forma de cursa i l'altra opció és baixar-la fent salts.
Cada pista hi ha rampes, rails, salts i altres objectes. Amb alguns salts el jugador guanya una mena d'impuls per a ser impulsat en un curt espai de temps que pot ser usat per augmentar momentàniament l'acceleració. Mentre que hi ha salts de l'Snowboarding que es fan en la vida real, molts d'aquests salts són irreals i enganyen les lleis de la física. Els jugadors també tenen l'opció de practicar o explorar pistes en el mode "freeride".

## Personatges i les seves nacionalitats

El videojugador pot triar entre 8 personatges, 4 desbloquejats al moment de jugar. Aquests són:
* Mac Fraser (americà)
* Moby Jones (britànic)
* Elise Riggs (canadenc)
* Kaori Nishidake (japonès)
* Jurgen Angermann (alemany)
* JP Arsenault (francès)
* Zoe Payne (americà)
* Hiro Karamatsu (japonès)
D'aquests personatges, només en Jurgen i Hiro no estan en la continuació d'aquest videojoc, és a dir, a SSX Tricky.

## La crítica

PSM2 (Regne Unit) 94/100
Video Gamers First 9,6/10,0
Gamespy 94/100

## Enllaços externs

* (anglès) El videojoc a Arxivat 2007-07-14 a Wayback Machine. MobyGames
# Mindomo

Mindomo és un programari de creació de mapes mentals en línia on els usuaris poden crear, veure, editar i compartir mapes mentals en el seu cercador, ja sigui mitjançant un PC o una aplicació.
Una persona no registrada pot veure els mapes mentals creats per usuaris, mentre que als usuaris registrats se'ls permet observar i crear mapes mentals amb l'opció d'utilitzar diferents formes, grandàries i colors en els quadres de text, així com connectors lògics que faciliten la creació i assimilació de mapes mentals.
La versió gratuïta limita el nombre de mapes privats a tres i inhabilita algunes opcions, com per exemple poder-se descarregar arxius.

## Història

Mindomo va ser llançat a la xarxa per primera vegada el 2007. Inicialment es va construir usant Flash, però des de març del 2014 es basa en HTML 5.
Disposa d'una versió per a escriptori basada en Tova AIR runtime, permetent als usuaris treballar els mapes mentals sense connexió a Internet. A més, s'han publicat versions per iPad i Android.

## Característiques

Entre les seves característiques principals podem trobar:
* Disponibilitat de diversos formats.
* Els mapes creats es poden compartir i exportar.
* Permet treballar amb altres usuaris simultàniament sobre un mapa mental.
* Ofereix la possibilitat d'afegir diferents estils, icones, colors i temes.
* És necessari registrar-se per poder crear i compartir mapes mentals.

## Requeriments

Els requisits que se sol·liciten es divideixen en:
* Requisits del sistema: diversos navegadors com Firefox, Safari, Internet Explorer o Chrome. Tenir instal·lat Flaix Player 9 o superior.
* Plataformes compatibles: Windows XP / Vesteixi / 7 / 8 i MAC OSX / Linux / Android o iPad.
* Requisits de l'usuari: precisa registrar-se per adquirir un compte gratuït. Només és necessari un nom d'usuari i una adreça de correu electrònic vàlida.

## Actualitzacions

L'aplicació es manté en constant manteniment per a garantir la millor experiència als usuaris. La seva última actualització és la versió 9.4.0 de l'any 2020.

## Referències

* ↑ March 9, 2011 Mindomo 5 Premium http://www.pcmag.com/article2/0,2817,2381226,00.asp
* ↑ «Mindomo, una gran aplicación para crear mapas conceptuales online, PC o APP para móvil o tablet» (en castellà), 19-03-2015. [Consulta: 11 desembre 2019].

## Enllaços externs

* Lloc web oficial
* Lloc web d'Aplicacions de Programari expert
# Gai Fundani (escriptor)

Gai Fundani (en llatí: Gaius Fundanius) va ser un escriptor romà de comèdies del temps d'August. Formava part de la gens Fundània, una gens romana d'origen plebeu.
Horaci parla molt bé de la gestió que feia Fundani dels esclaus i els intrigants en les seves obres, i fa esment de la descripció que fa Fundani d'un ric però vulgar sopar de Nasidienus, és a dir de Quint Salvidiè Rufus. També el menciona Suetoni.

## Referències

* ↑ [https://quod.lib.umich.edu/m/moa/acl3129.0002.001/199?view=image&size=100Smith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Londres:+Little,+Brown,+&+Comp.,+1867,+p. 189. ]
# Eleccions a l'Assemblea d'Extremadura de 1987

Les Eleccions a l'Assemblea d'Extremadura de 1987 se celebraren el 10 de juny. Amb un cens de 808.654 electors, els votants foren 601.615 (74,4%) i 207.039 les abstencions (25,6%). El PSOE guanyà novament per majoria absoluta, i aconseguí el nomenament del seu candidat, Juan Carlos Rodríguez Ibarra, com a president de la Junta.
← Eleccions a l'Assemblea d'Extremadura, 1987 → :
| Partit | Vots | % | Escons |
| PSOE de Extremadura | 292.935 | 49,57 | 34 |
| AP | 144.117 | 24,39 | 17 |
| CDS | 73.572 | 12,45 | 8 |
| Extremadura Unida | 34.606 | 5,86 | 6 |
| Izquierda Unida | 32.240 | 5,46 | 2 |
| PTE-UC | 5.317 | 0,90 | |
| PDP | 5.203 | 0,88 | |
| Partit Liberal | 2.286 | 0,39 | |
| Partit Humanista | 619 | 0,10 | |
A part, es comptabilitzaren 4.785 (0,8%) vots en blanc.

## Diputats electes

* Juan Carlos Rodríguez Ibarra (PSOE)
* José Antonio Jiménez (PSOE)
* Adolfo Díaz-Ambrona (AP)
* Tomás Martín Tamayo (CDS)
* Manuel Pareja (Izquierda Unida)
* Pedro Cañada (Extremadura Unida)

## Enllaços externs

* Resultat de les eleccions autonòmiques de 1987 Arxivat 2012-07-01 a Wayback Machine.
# Florent Sinama-Pongolle

Florent Sinama-Pongolle (nascut el 20 d'octubre de 1984 a Saint-Pierre, Réunion) és un futbolista professional francès.
Fou internacional amb la selecció francesa de futbol. Pel que fa a clubs, destacà al Liverpool FC, Le Havre AC, Blackburn Rovers FC, Atlètic de Madrid, Sporting CP, Reial Saragossa, FC Rostov, Chicago Fire o Dundee United.

## Referències

* ↑ Florent Sinama-Pongolle Fitxa i estadístiques a la FIFA
* ↑ Liverpool savour flying start
* ↑ «Tottenham 3–2 Blackburn». BBC Sport, 05-03-2006. [Consulta: 25 agost 2009].
* ↑ Getafe 1–2 Atlético de Madrid Arxivat 2012-10-26 a Wayback Machine.; ESPN Soccernet, 24 setembre 2008
* ↑ «Sinama-Pongolle heads to Russia». FIFA.com, 05-09-2012. Arxivat de l'original el 11 de novembre 2014. [Consulta: 11 novembre 2014].
* ↑ «Florent Sinama Pongolle signs for Dundee United after trial». BBC Sport, 27-11-2015. [Consulta: 27 novembre 2015].

## Enllaços externs

* Estadístiques a transfermarkt.de (alemany)
# Epiplatys dageti

Epiplatys dageti és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Subespècies

* Epiplatys dageti dageti (Poll, 1953)
* Epiplatys dageti monroviae (Arnoult & Daget, 1965)

## Distribució geogràfica

Es troba a Àfrica: Libèria, Costa d'Ivori i Ghana.

## Referències

* ↑ AQUATAB.NET
* 1 2 «Epiplatys dageti» (en anglès). Fishbase.
# Roc de l'Escofet

El Roc de l'Escofet és una muntanya de 1.286,1 metres situat en el punt de trobada dels termes comunals vallespirencs de Ceret i de Reiners, a la Catalunya del Nord i del municipal de Maçanet de Cabrenys, a la comarca catalana de l'Alt Empordà. Està situat al límit sud-oest del terme ceretà, al sud-est del de Reiners i al septentrional del de Maçanet de Cabrenys. És al costat nord-oest del Roc de Fraussa, del qual en certa manera forma part. És el punt exacte on se situat el triterme entre els tres territoris municipals esmentats.

## Referències

* ↑ El Roc de l'Escofet en els ortofotomapes de l'IGN
# Terenci (desambiguació)

Terenci és el nom dels següents personatges:
* Terenci, poeta romà, de nom complet Publi Terenci Afer
* Gai Terenci Arsa o Gai Terentil Arsa, tribú de la plebs el 462 aC
* Luci Terenci Massaliota, pretor el 187 aC.
* Luci Terenci Istra, pretor el 182 aC
* Luci Terenci, militar romà
* Servi Terenci, militar romà
* Terenci Moix, pseudònim de Ramon Moix i Messeguer, escriptor en català i castellà.
* Gai Terenci Varró, cònsol el 216 aC
* Aule Terenci Varró, pretor el 184 aC
* Marc Terenci Varró Lucul·le, cònsol el 73 aC.
* Aule Terenci Varró Murena (militar), militar romà
* Aule Terenci Varró Murena, cònsol el 23 aC
* Marc Terenci Varró Gibba, militar romà
* Marc Terenci Varró, escriptor i magistrat romà
* Publi Terenci Varró, poeta romà
# Meskhètia

Meskhètia és una regió històrica de Geòrgia situada al sud-oest del país, al sud-est de Chavchètia, est d'Adjaria, i oest de Djavakètia. Rep el seu nom de la tribu dels meskhs, els clàssics moscs. Amb la conquesta otomana la regió es va dir Sa-meskhe (País dels meskhs) de la que va derivar Samtskhé (Samtskhe) amb el que fou conegut tota l'edat moderna. La seva població es va islamitzar i va originar el poble georgiano-musulmà dels meskhets o meskhetis, que foren deportats el 1944 i encara no han pogut retornar en condicions. Els meskhetis moderns estan dividits entre els que es consideren georgians de religió musulmana i els que es consideren turcs musulmans de Geòrgia. A la regió històrica, avui dia sense entitat administrativa en solitari (hi ha la província de Samtskhe-Javakhètia, amb alguns districtes de majoria georgiana i altres de majoria armènia), hi ha més de dos-cents pobles i viles.

## Referències

* Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.
# Ignasi Maria Despujol

Ignasi Maria Despujol és el nom dels següents personatges:
* Ignasi Maria Despujol i Chaves (? - Pamplona, 1937), advocat i polític català
* Ignasi Maria Despujol i de Sabater (Manresa, 1867 - Barcelona, 1959), militar català
# Gargždai

Gargždai ( escoltar (?·pàg.)) en lituà: Gargždai) és una de les 103 ciutats de Lituània. Està situada a l'oest de Lituània, al comtat de Klaipėda. El riu Minija flueix a través de la ciutat.

## Nom

Gargždai és el nom en lituà de la ciutat. Les versions del nom en altres llengües són:
* polonès: Gorżdy
* rus: Горжды Gorzhdy
* belarús: Горжды Horzhdy
* jiddisch: גורזד Gorzhd
* alemany: Garsden
* letó: Gargždi

## L'Holocaust

El nombre total de residents jueus de Gargždai morts per l'esquadró de la mort nazi durant l'Holocaust va ser, almenys, de 500 incloent 200 homes morts el 24 de juny de 1941, i 300 dones amb fills que van morir el 14 i el 16 de setembre de 1941. Els assassinats van ser perpetrats pels Einsatzgruppen A, sota el comandament del SS Brigadeführer Franz Walter Stahlecker i documentats a l'informe Jäger.

## Ciutats agermanades

* Iława, Polònia

## Vegeu també

* Llista de ciutats de Lituània
* Holocaust a Lituània

## Referències

* 1 2 John S. Jaffer, ShtetLinks: Gargzdai (Gorzd), Lithuania Arxivat 2011-06-13 a Wayback Machine. JewishGen, Inc., the Home of Jewish Genealogy. Consulta 1 de novembre de 2013
# Eleccions a l'Assemblea d'Extremadura de 2003

Les Eleccions a l'Assemblea d'Extremadura de 2003 se celebraren el 26 de maig. Amb un cens de 881.228 electors, els votants foren 687.501 (78,0%) i 193.727 les abstencions (22,0%). El PSOE guanyà per majoria absoluta, i aconseguí el nomenament del seu candidat, Juan Carlos Rodríguez Ibarra, com a president de la Junta.
← Eleccions a l'Assemblea d'Extremadura, 2003 → :
| Partit | Vots | % | Escons |
| PSOE de Extremadura-Progressistes | 341.522 | 52,38 | 36 |
| Partit Popular | 255.808 | 39,23 | 26 |
| Izquierda Unida-Socialistes Independents d'Extremadura | 41.448 | 6,36 | 3 |
| Extremadura Unida | 12.171 | 1,87 | |
| Partit Humanista | 1.082 | 0,17 | |
A part, es comptabilitzaren 9.033 (1,4%) vots en blanc.

## Diputats electes

* Juan Carlos Rodríguez Ibarra (PSOE)
* Carlos Floriano (PP)
* Manuel Cañada (Izquierda Unida)

## Enllaços externs

* Resultat de les eleccions autonòmiques de 2003 Arxivat 2012-07-01 a Wayback Machine.